**Saratov-Engelsin lentotukikohta**, **Saratov-Engels** tai **Engelsin lentotukikohta** tai **Engels-2** (esimerkiksi ven. Военный аэродром Энгельс, ven. Саратов Энгельс; ICAO: UVSG), on Venäjän Saratovin alueella, viisi kilometriä Engelsin kaupungin keskustan itäpuolella sijaitseva Venäjän ilmavoimien stategisten pommikoneiden lentotukikohta.

Saratov-Engels on lentotukikohta Venäjällä, 5 km Engelsin keskustasta itään.  
Saratov-Engels on lentotukikohta Venäjällä, 5 km Engelsin keskustasta itään.Saratov-EngelsSaratov-Engelsin lentotukikohta Venäjän länsiosien kartalla. Tukikohta sijaitsee 5 km Engelsin kaupungin keskustasta ja 17 km Saratovin keskustasta itään.
Rivi Tupolev Tu-95 -pommikoneita Engelsin lentotukikohdassa.
Tupolev Tu-160 Engelsin lentotukikohdassa (2010).
Tukikohdan historia alkaa joulukuussa 1930 Saratovin alueen Engelsiin perustetusta, Neuvostoliiton ensimmäisestä hävittäjälentäjien lentäjäkoulutuksesta, joka käytti tukikohtaa vuosina 1930-1954. Nykyään lentotukikohdalla on käytössään kaksi 3,5 kilometriä pitkää kiitorataa.

Tukikohdassa toimii 22. raskas pommituskoneryhmentti (yksikkö 85927; tilanne 2020-luvun alussa). Siihen kuuluu raskaita stategisia Tupolev Tu-160 -pommikoneita sekä strategisia Tupolev Tu-95MSM ja Tu-95MS pommikoneita. Tukikohta kuuluu Venäjän keskeisiin pommituslentokoneiden tukikohtiin. Sinne on normaalisti sijoittunut pääosa Venäjän ainoan Tupolev Tu-160 -lentueen lentokoneista (strategisia, myös ydinaselatauksella varustettuja risteilyohjuksia kuljettamaan kykeneviä rakennettuja yliäänilentokoneita, joita Venäjällä oli 2022 käytössä kaikkiaan 7-9 kpl) ja siellä toimii yksi Venäjän kolmesta Tupolev Tu-95MS -lentueista (strategisia, myös ydinaselatauksella varustettuja risteilyohjuksia kuljettamaan rakennettuja lentokoneita, joita Venäjällä oli 2022 kaikkiaan 60 kpl). Muiden Tupolev Tu-95MS-lentueiden kotitukikohdat ovat Djagilevo (Rjazanin alue) ja Ukrainka (Amurin alue).

Engelsin lentotukikohdassa sijaitsee myös yksi Venäjän ilmavoimien Kaukolentojen museoista (ven. Музей Дальней авиации, *Musei Dalnei aviatsii*).

Erään lähteen mukaan Saratov-Engelsin tukikohdassa toimisi myös 8. itsenäinen helikopterilentue (8 OAE, yksikkö 3731), joka lentäisi Mil Mi-8MTV-2 -kuljetushelikoptereita. Toisen lähteen mukaan nämä Saratovin seudun sotilashelikopterit on sijoitettu Saratovin länsipuolella sijaitsevaan sotilashelikopterien Saratov-Sokolovyin lentotukikohtaan.

Ukraina iski 5. joulukuuta 2022 Engelsin lentotukikohtaan ja Rjazan-Djagilevon lentotukikohtaan. Engelsissä vaurioitui lennokki-iskussa kaksi Tupolev TU-95 -pommikonetta ja Rjazanissa räjähti polttoainesäiliö, sen lähellä sijainnut Tupolev Tu-22M3-pommituslentokone vaurioitui ja kolme sotilasta kuoli. Ukrainalainen virkamies on vahvistanut, että Ukraina oli iskujen takana

Katso myös
----------

* Rjazanin Djagilevon lentotukikohta
* Soltsyn lentotukikohta

Lähteet
-------

1. 1 2 3 4  David Batashvili: Russian Military Forces: Interactive Map (Karttaa zoomaamalla yksittäiset joukko-osastot ja niiden tukikohdat tulevat esille. Yksiköiden symboleja klikkaamalla yksiköstä tai tukikohdasta saa lisätietoa.) *gfsis.org.ge*. Rondeli Foundation. Viitattu 2.4.2022. (englanniksi)
2. 1 2  Engels-2 (UWSG) *Scramble, scramble.nl*. Dutch Aviation Society. Viitattu 2.4.2022. (englanniksi)
3. ↑  Strategitšeskije bombardirovštšiki na aviabaze v Engelse *topwar.ru*.  10.11.2011. Viitattu 2.4.2022. (venäjäksi)
4. ↑  Tambov Higher Military Aviation School of Pilots im. Hero of the Soviet Union M. M. Raskovoy (TVVAUL) *ww2.dk*. Viitattu 2.4.2022. (englanniksi)
5. ↑  Glavnokomandujuštši VVS proveril hod masštabnoi rekonstruktsii aerodroma Engels (Venäjän ilmavoimien komentaja tarkasti Engelsin lentokentän laajan uudelleenrakentamisen etenemisen) *mil.ru*.  5.3.2015. Viitattu 2.4.2022. (venäjäksi)
6. ↑  Minoboro opoblikovalo video pervogo poleta Tu-160M "Igor Sikorski" *tass.ru*.  6.2.2020. Viitattu 2.4.2022. (venäjäksi)
7. ↑  IISS: *The Military Balance 2022 (verkkoversio tilaajille/kirjaston kautta)*, s. 193 (Long-Range Aviation Command) ja 200 (Aerospace Forces), 5. luvun (Chapter Five: Russia and Eurasia) osasta Russia (s. 192-208). Routledge, 2022. Teoksen verkkoversio. (englanniksi)
8. ↑  Музей Дальней авиации (Энгельс) *airmuseum.ru*. Viitattu 2.4.2022. (venäjäksi)
9. ↑  David Axe: Ukrainian Drones Just Took Out A Russian Heavy Bomber 300 Miles From Ukraine *Forbes, forbes.com*.  5.12.2022. Viitattu 6.12.2022. (englanniksi)
10. ↑  Ilmari Reunamäki, Leonard Wilhelmus, Elsa Osipova: Venäläismediat: Venäjän kahdella eri lentokentällä räjähtänyt *Yle uutiset*.  6.12.2022. Viitattu 6.12.2022.
11. ↑  Hanna Freyborg: Ukraina teki kaksi iskua syvälle Venäjälle *Helsingin Sanomat*.  6.12.2022. Viitattu 6.12.2022.

Aiheesta muualla
----------------

* Kuvia tai muita tiedostoja aiheesta **Saratov-Engels** Wikimedia Commonsissa

Venäjän lentotukikohdat Euroopassa
  
Džankoi
Hvardijske
 Sevastopol-Belbek
Katša
Saky
 Krymsk
Jeisk
Korenovsk
Prim.-Aht.
Budjonnovsk
Morozovsk
Rostov‑na‑  
 Donu‑Tsent.
Taganrog-  
Tsent.
Millerovo
Ahtubinsk
Marinovka
Vjazma‑  
Dvojevka
Šatalovo-1
Kursk-itäinen
Baltimor
 Boriso-  
     glebsk
Buturlinovka
Šaikovka
Lipetsk
Kaliningrad
 Kalining.-  
   Tškalovsk
Donskoje
Rjazan-Djagilevo
Tškalovski
Ostrov
Pihkova
Soltsy-2
Vologda-Kipelovo
Kubinka
Ostafjevo
Vlad.-Semj.
Savasleika
Borisovski-  
    Hotilovo
Toržok
Tver-Migalovo
Ivanovo-Severnyi
Saratov-Engels
Puškin
Pietari‑  
Levašovo
Pribylovo
Gromovo
Petroskoi
Plesetsk
Alakurtti
Montšegorsk
Olenja
Severom.-3
Severom.-1
Rogatšovo**Venäjän läntisimpien lentotukikohtien ja yhteiskäyttölentoasemien sijainti.** Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)